open-index/open-wikipedia-markdown huggingface dataset:
ფიბა ევროპა

thumb|

კალათბურთის საერთაშორისო ფედერაციის ევროპის კომიტეტი შეიქმნა 1957 წლის 17 მარტს. ზონალური კომიტეტის ფუნქციებია: გაატარის რეგიონში კალათბურთის საერთაშორისო ფედერაციის მოთხოვნები, პროპაგანდა გაუწიოს და განავითარის კალათბურთი რეგიონში, ჩაატაროს რეგიონული ჩემპიონატები და შესარჩევი თამაშები მსოფლიოს ჩემპიონატებისა და ოლიმპიური თამაშებისათვის.

კომიტეტის შტაბ-ბინა მდებარეობს მიუნხენში. კომიტეტის უმაღლესი ორგანია გენერალური ასამბლეა, რომელიც ორ წელიწადში ერთხელ იმართება. ასამბლეებს შორის უმაღლესი მმართველი ორგანოა აღმასრულებელი კომიტეტი, რომელიც ყოველწლიურად ორჯერ ატარებს თავის სხდომებს. აღმასრულებელი კომიტეტის წევრებს (25 კაცი) ირჩევენ ორი წლის ვადით ასამბლეაზე.

გარდა აღმასრულებელი კომიტეტისა ყოველდღიურ მუშაობას ხელმძღვანელობენ საფინანსო, საშეჯიბრო, ქალთა, იუნიორთა, იურიდიული, ქვეყნების, საზოგადოებასთან ურთიერთობის, ტექნიკური და სპეციალური მრჩევლების კომისიები.

სამუშაო ენებია: ინგლისური, გერმანული, ფრანგული, ესპანური და რუსული.

ამჟამად კომიტეტის პრეზიდენტია გეორგიოს ვასალიკოპულოსი (საბერძნეთი).

ევროპული კომიტეტი ამჟამად აერთიანებს 51 ქვეყანას.

## ქვეყნები
ფედერაცია თავისი   ეგიდით  ატარებს: 
*ევროპის ჩემპიონატი ვაჟთა   გუნდებს   შორის,
*ევროპის ჩემპიონატი   ქალთა გუნდებს შორის, 
*ევროპის ჩემპიონთა თასი ვაჟთა   გუნდებს შორის,  
*ევროპის ჩემპიონთა   თასი ქალთა გუნდებს შორის, 
*ევროპის თასი ვაჟთა  გუნდებს შორის, 
*ევროპის თასი   ქალთა  გუნდებს შორის, 
*ევროპის  ჩელენჯ-ქაფი    ვაჟთა  გუნდებს   შორის,
*ევროპის ჩემპიონატები სხვადასხვა ასაკის ჭაბუკთა და გოგონათა შორის.

ადრე პოპულარული იყო საკლუბო ტურნირები: 
*რადივოე კორაჩის თასი, 
*საპორტას თასი და 
*ლილიან რონკეტის თასი.

ამ ორ უკანასკნელს შემდგომ რეორგანიზაცია ჩაუტარდა და გარდაიქმნა ევროთასებად.

## ლიტერატურა 
*სპორტის ენციკლოპედია. თბილისი. 2006
*Баскетбол. Справочник. Москва. изд. „ФиС“ 1982 
*МОК и международные спортивные обьединения. Москва. изд. „ФиС“ 1979

## რესურსები ინტერნეტში 
*Official Web Site FIBA Europe

კატეგორია:საერთაშორისო სპორტული ორგანიზაციები
კატეგორია:კალათბურთი
კატეგორია:ორგანიზაციები ანბანის მიხედვით
ვიწრო (საიდუმლო მასალები)

**ვიწრო** () — ამერიკული ზებუნებრივი და სამეცნიერო ფანტასტიკის ჟანრის სერიალ *საიდუმლო მასალების* პირველი სეზონის მესამე ეპიზოდი, რომელიც ეთერში გავიდა 1993 წლის 24 სექტემბერს.

## სიუჟეტი 
ბალტიმორში (მერილენდი) მოკლულია შუა ხნის ბიზნესმენი. სკალის ყოფილი კოლეგა, ტომ კოლტონი, ატყობინებს დანას სამი მსგავსი მვლელობის შესახებ - ყველა შემთხვევაში მსხვერპლს ამოჭრილი აქვს ღვიძლი. მალდერი კი დაადგენს, რომ ყოველ ხუთ მკვლელობას ადგილი ჰქონდა რამდენიმე წლის ინტერვალის შემდეგ, ლოგიკურად კი უნდა მოხდეს კიდევ ორი.

სკალის დახმარებით პოლიცია აღმოაჩენს ვინმე იუჯინ ტუმსს, რომელსაც დაკითხავს. მალდერის კითხვაზე, იყო თუ არა იუჯინი 1903 წელს მომხდარი მკვლელობის მონაწილე, პოლიცია იგნორირებას უკეთებს ფოქსს და ათავისუფლებს იუჯინს. მოგვიანებით ტუმსი კიდევ ერთ ადამიანს კლავს.

გამოძიებისას მალდერი და სკალი დაადგენენ, რომ ტუმსი ცხოვრობდა ექსეტერის 66-ე ქუჩაზე, ჯერ კიდევ 1903 წელს. მის სახლში შეღწევისას ისინი აღმოაჩენენ გიგანტურ ბუდეს, რომელიც ცარიელია. საბოლოოდ ირკვევა, რომ ტუმსი მუტანტია, რომელიც იღვიძებს რამდენიმე წლის ინტერვალის შემდეგ, ჭამს ღვიძლებს და ამით იხანგრძლივებს სიცოცხლეს.

მოგვიანებით ტუმსი იპარება სკალის სახლში. ორივე მოგვიანებით იჭერს მას და გადასცემს ექსპერტიზას. ირკვევა, რომ ტუმსს არასტანდარტული ჩონჩხი და მუსკულატურა გააჩნია, რაც საშუალებას აძლევს, შეძვრეს ნებისმიერ მილში (სწორედ ასე იპარებოდა ის მსხვერპლთა სახლებში).

## რესურსები ინტერნეტში
*

კატეგორია:საიდუმლო მასალების ეპიზოდები (სეზონი 1)
პრინციპი

**პრინციპი** ( – საფუძველი) — სახელმძღვანელო იდეა, რომელსაც ემყარება ადამიანი თავის მოქმედებაში. პრინციპები სხვადასხვა სახის არსებობს: მეცნიერული, ზნეობრივი, რელიგიური, იურიდიული, პოლიტიკური და სხვა. პრინციპების გარეშე ადამიანთა მოქმედება არ არსებობს. სხვა საკითხია რამდენად სწორ პრინციპებს ემყარება ადამიანი თავის მოქმედებაში. ეს ფილოსოფიის მსოფლმხედველობრივ პრობლემას წარმოადგენს, ვინაიდან პრინციპები ადამიანთა ქცევისა და მოღვაწეობის საყრდენ დებულებებს წარმოადგენენ, ადამიანთა ცხოვრების წესსაც სწორედ  ეს პრინციპები განსაზღვრავენ. ის, რაც ადამიანთა ცხოვრების წესს უდევს საფუძვლად ღირებულებას წარმოადგენს, ამიტომ პრინციპებს განსაზღვრავს არა მხოლოდ მათი ობიექტურობა და აუცილებლობა, არამედ მათი მნიშვნელობა ადამიანისათვის.

## ლიტერატურა 
* ფილოსოფია – ტ. რეხვიაშვილი, ვ. ჭიაურელი – თბილისი, 2006 წ. გვ. 246

კატეგორია:ფილოსოფია
კატეგორია:ფილოსოფიური ტერმინები
ბრიტანული აკადემიის ფილმების დაჯილდოება

**ბრიტანული კინოაკადემიის დაჯილდოება** — ყოველწლიური კინომოვლენა, დაწესებული **ბრიტანეთის ფილმისა და სატელევიზიო ხელოვნების აკადემიის** (ინგ: *British Academy of Film and Television Arts* (BAFTA)) მიერ. მას ასევე უწოდებენ ამერიკული ოსკარის შემცვლელს. კინოფესტივალი ტრადიციას იღებს 2000 წლიდან. 2000 წლის დაჯილდოება გაიმართა კინოთეატრ ოდეონში ლონდონში, ლეიცსტერის მოედანზე. 2009 წლის ცერემონია კი გაიმართა 8 თებერვალს ლონდონში ოპერის სამეფო თეატრში. ჯილდო ყოველწლიურად გადაეცემა სატელევიზიო, ანიმაციურ და კინოფილმებსა და ვიდეო თამაშებს.

## რესურსები ინტერნეტში
* 
* ლოს-ანჯელესის გვერდი
* უელსი 
* BAFTA შოტლანდია 
* BAFTA ნიუ-იორკი 
* IMDB: BAFTA 

კატეგორია:დიდი ბრიტანეთის კინო
კატეგორია:1948 წელს დაარსებული ჯილდოები
კატეგორია:BAFTA-ს დაჯილდოება
კატეგორია:ჯილდოები ანბანის მიხედვით
კალსადა-დე-კალატრავა

**კალსადა-დე-კალატრავა** — ქალაქი და მუნიციპალიტეტი სიუდად-რეალის პროვინციაში, კასტილია-ლა-მანჩას ავტონომიურ ერთეულში, ესპანეთი. მისი მოსახლეობა შესადგენს 4,568 ადამიანს. აქედან წარმოშობით არის პედრო ალმოდოვარი. 

## რესურსები ინტერნეტში
* ოფიციალური საიტი 

კატეგორია:სიუდად-რეალის ქალაქები
კატეგორია:სიუდად-რეალის მუნიციპალიტეტები
კოკოითი, ფანდარასტ!

**„კოკოითი, ფანდარასტ!“** () — ოსური და ქართული საზოგადოებრივი მოძრაობა 2007-2008 წლებში, რომელიც მიმართული იყო სამხრეთ ოსეთის დე-ფაქტო პრეზიდენტის ედუარდ კოკოითის წინააღმდეგ (სიტყვა „фæндараст“ ოსურიდან ითარგმნება როგორც „მშვიდობით“, „გზა დამილოცნია“, „წადი მშვიდობით“). ასევე მოძრაობის ერთ-ერთი მიზანი იყო საქართველოს ტერიტორიული მთლიანობის აღდგენა.

## ისტორია
ორგანიზაციის დაარსების იდეა გაჩნდა 2007 წლის 22 ივლისს „სრულიად ოსთა კონფერენციაზე“.  მოძრაობის პირველი ოფისი გახნა თბილისის ოსურ კულტურისა და ხელოვნების ცენტრში 5 აგვისტოს 2007 წ. ასევე ოფისები იყო გახსნილი რუსთავში, თელავში, ბორჯომში, ახალგორსა და სხვ. — საერთო ჯამში ათამდე ოფისი გაიხსნა საქართველოს მასშტაბით. 20 სექტემბერს 2007 წელს ოფისი გაიხსნა ცხინვალშიც.

მოძრაობაში მისი არსებობის დროს გაწევრიანდა 3 ათასამდე ადამიანი. სამხრეთ ოსეთის სეპარატისტული მთავრობის პირები მოძრაობას პროვოკაციულს უწოდებდნენ.

მოძრაობის ლიდერი დიმიტრი სანაკოევის ძმა ვლადიმერ სანაკოევი იყო.

მოძრაობის ლოზუნგები იყო

*მე არ მინდა ვიყო ედუარდ კოკოითის მეგობარი! ()
*მშვიდობა საქართველოს! ()
*წადი მშვიდობით! ()

## იხილეთ აგრეთვე
*სამხრეთ ოსეთის ხალხი მშვიდობისთვის

*დიმიტრი სანაკოევი

## რესურსები ინტერნეტში 
* მოძრაობის ოფიციალური საიტი 
* ვიდეო-კლიპი «Кокойты, фæндараст!» 
* ვიდეო-კლიპი «Кокойты, фæндараст!» 

## სქოლიო
კატეგორია:საქართველოს საზოგადოებრივი ორგანიზაციები
დამატებითი დრო

**დამატებითი დრო** () — სპეციალურად გამოყოფილი დრო სპორტის ზოგიერთ სახეობაში, იმ შემთხვევაში, თუ მატჩის ძირითადი დრო ვერ ავლენს გამარჯვებულს. იგი აღინიშნება ET ან AET (**დ. დ.**) ნიშნით.

ფეხბურთში ტურნირის ერთმატჩიანი ფორმატის შემთხვევაში იგი ინიშნება მატჩის ფრედ დამთავრების შემთხვევაში, ხოლო ორმატჩიან ფორმატში მოქმედებს სტუმრად გატანილი გოლის წესი. თუკი ეს წესიც ვერ ახერხებს გამარჯვებულის გამოვლენას, ამ შემთხვევაში თამაში გადადის დამატებით დროში. თუკი ამანაც ვერ მოიტანა შედეგი, მაშინ პენალტების სერია ავლენს გამარჯვებულს.

## იხილეთ აგრეთვე 
* სტუმრად გატანილი გოლის წესი
* პენალტების სერია
* ფეხბურთის წესები

კატეგორია:ფეხბურთის წესები
პენალტების სერია

**პენალტების სერია** ან უბრალოდ **პენლები** — მეთოდი სპორტულ შეხვედრაში გამარჯვებულის გამოსავლინებლად. მას მიმართავენ იმ შემთხვევაში, თუკი მატჩის ძირითადი დრო და დამატებითი დრო სრულდება ფრედ.

## ფეხბურთი 
ფეხბურთში პენალი ჩვეულებრივად სრულდება თერთმეტმეტრიანის ნიშნულიდან. დამრტყმელი ცდილობს მოატყუოს მეკარე და გაიტანოს გოლი კარში, მეკარე კი პირიქით, ცდილობს აიღოს დარტყმული ბურთი. ფეხბურთელის მიერ დარტყმული ბურთის აცილება მეკარის მიერ მისი აღების ტოლფასია.

## იხილეთ აგრეთვე
*სტუმრად გატანილი გოლის წესი
*დამატებითი დრო
*ფეხბურთის წესები

კატეგორია:ფეხბურთის წესები
პენალტი (ფეხბურთი)

[მინი|300პქ|ხუან რომან რიკელმეს ([არგენტინის ეროვნული საფეხბურთო ნაკრები|არგენტინა) 2008 წლის პეკინის ოლიმპიადის საფეხბურთო ტურნირის ნახევარფინალში ბრაზილიის წინააღმდეგ პენალტიდან გააქვს გოლი.]]
**პენალტი**, იგივე **თერთმეტმეტრიანი** — სრულდება ფეხბურთში თერთმეტმეტრიანის ნიშნულიდან. ის გამოიყენება იმ შემთხვევაში, როდესაც ერთი გუნდის ფეხბურთელი საკუთარ საჯარიმოში არღვევს თამაშის წესებს მეტოქე გუნდის ფეხბურთელთან მიმართებაში ან ხელით ეხება ბურთს. დამრტყმელი ცდილობს მოატყუოს მეკარე და გაიტანოს გოლი კარში, მეკარე კი პირიქით, ცდილობს აიღოს დარტყმული ბურთი. ფეხბურთელის მიერ დარტყმული ბურთის აცილება მეკარის მიერ მისი აღების ტოლფასია.

## ისტორია
პენალტის გამომგონებლად ირლანდიელი უილიამ მაკკრამი ითვლება. პენალტის მისეულ იდეას სასიკვდილო სასჯელს უწოდებდნენ (death penalty).

პენალტის დარტყმა ფეხბურთის წესებში 1891 წლიდან მოქმედებს.

## პერიოდიკა 
* მეკარე და თერთმეტმეტრიანი დარტყმა // „ლელო“, 11 მარტი, 1976, № 49 (5599), გვ. 4.

## იხილეთ აგრეთვე 
* სტუმრად გატანილი გოლის წესი
* დამატებითი დრო
* პენალტების სერია
* ფეხბურთის წესები

## სქოლიო
კატეგორია:ფეხბურთის წესები
ესაუბრე მას (ფილმი)

***ესაუბრე მას*** () — პედრო ალმოდოვარის 2002 წლის ფილმი. მთავარი თემებია გაუცხოება და ურთიერთობის გაძნელება სქესებს შორის, მარტოობა, საიდუმლო და ღალატი, შეუპოვრად ბრძოლა სიყვარულისთვის. 2005 წელს ჟურნალ Time-ის კინოკრიტიკოსებმა, რიჩარდ კორლისმა და რიჩარდ შიკელმა, *ესაუბრე მას* ყველა დროის 100 საუკეთესო ფილმში შეიტანეს.

## როლებში
*ხავიერ კამარა – ბენინიო მარტინი
*დარიო გრანდინეტი – მარკო ზულუაგა
*ლეონორ უატლინგი – ალისია 
*როსარიო ფლორესი – ლიდია გონსალესი
*მარიოლა ფუენტესი – როსა 
*ჯერალდინ ჩაპლინი – კატერინა ბილოვა
*პინა ბაუში – მოცეკვავე 
*კაეტანო ველოსო – კაფის მომღერალი 
*ელენა ანაია – ანხელა
*ლოლა დუენიასი – მატილდე

## ჯილდოები
#ოქროს გლობუსი საუკეთესო უცხოენოვანი ფილმისთვის
#ოსკარი საუკეთესო ორიგინალური სცენარისთვის: პედრო ალმოდოვარი
#BAFTA საუკეთესო ორიგინალური სცენარისთვის: პედრო ალმოდოვარი

## რესურსები ინტერნეტში
* 
* 
* 
* 

## სქოლიო
კატეგორია:2002 წლის ფილმები
კატეგორია:პედრო ალმოდოვარის ფილმები
კატეგორია:ესპანური ფილმები
კატეგორია:ესპანურენოვანი ფილმები
ევროპის ხელბურთის ფედერაცია

**ევროპის ხელბურთის ფედერაცია** (European Handball Federation — EHF) 1991 წლის 17 ნოემბერს დაარსდა ბერლინში. 

ფედრაციის შტაბ-ბინა მდებარეობს ვენაში.

ფედერაციის უმაღლესი ორგანოა კონგრესი, რომელიც ორ წელიწადში ერთხელ იმართება. კონგრესებს შორის ფედერაციის საქმიანობას ხელმძღვანელობს აღმასრულებელი კომიტეტი. ფედერაციის ყოველდღიურ საქმიანობას უძღვებიან 
საშეჯიბრო, მსაჯთა, მეთოდური, საარბიტრაჟო, ტექნიკური, ქალთა, პლაჟის ხელბურთის და საფინანსო კომიტეტები.
 
ამჟამად ფედერაციის პრეზიდენტია ტორ ლაინი (ნორვეგია). 

ფედერაციის ოფიციალური ენებია: ინგლისური, ფრანგული და გერმანული.

ევროპის ხელბურთის ფედერაციის წევრები არიან 51 ქვეყნის ეროვნული ფედერაცია:

## ქვეყნები
ევროპის ხელბურთის ფედერაცია ატარებს: 
*ევროპის ჩემპიონატი ვაჟთა და ქალთა შორის, 
*ევროპის ჩემპიონთა თასი ვაჟთა და ქალთა შორის, 
*ევროპის თასის მფლობელთა თასი ვაჟთა და ქალთა შორის, 
*ფედერაციის თასი ვაჟთა და ქალთა შორის, 
*ჩელენჯ-ქაფი ვაჟთა და ქალთა შორის, 
*ევროპის სუპერ-თასი ვაჟთა და ქალთა შორის. 
*ევროპის ჩემპიონატებს ახალგაზრდებს და იუნორებს შორის (ჭაბუკები და გოგონები)

## ლიტერატურა 
*სპორტის ენციკლოპედია. თბილისი. 2006
*Гандбол. Справочник. Москва. изд. „ФиС“ 1982 
*МОК и международные спортивные обьединения. Москва. изд. „ФиС“ 1979

## რესურსები ინტერნეტში 
*ევროპის ფედერაციის ოფიციალური საიტი
*მსოფლიო ფედერაციის ოფიციალური საიტი
*შედეგების არქივი
*საქართველოში ხელბურთის საიტი 

კატეგორია:საერთაშორისო სპორტული ორგანიზაციები
კატეგორია:ხელბურთი
კატეგორია:ორგანიზაციები ანბანის მიხედვით
ბიჭუნა (ბომბი)

მინი|ბიჭუნა
**ბიჭუნა** () — ატომური ბომბის კოდური სახელწოდება, რომელიც ამერიკულმა თვითმფრინავმა B-29 Superfortress-მა ჰიროსიმაში (იაპონია) მეორე მსოფლიო ომის დამთავრებისას, 6 აგვისტოს, 1945 წელს, ჩამოაგდო. ეს იყო პირველი ატომური ბომბი გამოყენებული იარაღის სახით. შემდეგი ბომბი იყო სამი დღის შემდეგ ამჯერად უკვე ქალაქ ნაგასაკიში ჩამოგდებული "მსუქანა".

## ლიტერატურა 
* 
* 

## რესურსები ინტერნეტში 
*Footage of Hiroshima Atomic Bomb Attack
*Little Boy description

კატეგორია:მანჰეტენის პროექტი
კატეგორია:კოდური სახელწოდებები
კატეგორია:მეორე მსოფლიო ომი
კატეგორია:იარაღიები ანბანის მიხედვით
ეტატიზმი

**ეტატიზმი** ( - სახელმწიფო) — იდეოლოგია, რომელიც ემხრობა სახელმწიფოს ჩარევას საზოგადოების ეკონომიკურ, სოციალურ და კულტურულ ცხოვრებაში, სამეცნიერო და სხვ. საქმიანობაში. ეტატიზმი საზოგადოების პოლიტიზაციის ერთ-ერთი გამოვლინებაა, როდესაც სახელმწიფო რაციონალური ურთიერთქმედების ზღვარს სცდება და ცდილობს განსაზღვროს ადამიანების ცხოვრების თითოეული სფეროს ფუნქციონირება, რის შედეგადაც ზღუდავს და აფერხებს მას.

## იხილეთ აგრეთვე 
*ანტიეტატიზმი

## სქოლიო 
კატეგორია:პოლიტიკური თეორიები
კატეგორია:ეკონომიკური თეორიები
ვინიცია

**ვინიცია**, *ვინიცა* () — ქალაქი უკრაინაში, ვინიციის ოლქში. გაშენებულია მდ. სამხრეთი ბუგის ნაპირებზე. ქალაქში გაედინება მცირე მდინარეები: ტიაჟილოვკა, ვინიჩკა და ვიშენკა.
## ტრანსპორტი
ვინიციაში არის ტრამვაის სისტემა (ვინიციის ტრამვაი), რომელიც მოიცავს 5 მარშრუტს.
## გალერეა 

ფაილი:Kozytskij street, Vinnytsia old.jpg|**კოზიცკის ქუჩა** XX საუკუნის დასაწყისში
ფაილი:Ovodov street, Vinnytsia.jpg|**კოზიცკის ქუჩა** XXI საუკუნის დასაწყისში
ფაილი:Pushkin street Vinnytsya new.jpg|**სახლი პუშკინის ქუჩაზე** (არქიტექტორი ვ.&nbsp;პ.&nbsp;ლისტოვიჩნი, *მოდერნი*)

## დაძმობილებული ქალაქები 
*  კელცე, პოლონეთი.
*  პიტერბორო, გაერთიანებული სამეფო.
*  ბირმინგემი, აშშ.
*  იაში, რუმინეთი.
*  რიბნიცა, მოლდოვა.
*  ბურსა, თურქეთი.
*  ლიპეცკი, რუსეთი.

## რესურსები ინტერნეტში 
* ოფიციალური საიტი 
* ქალაქის ფოტოები 

კატეგორია:ვინიციის ოლქის ქალაქები
კატეგორია:უკრაინის ადმინისტრაციული ცენტრები
არტ ბუხვალდი

**არტ ბუხვალდი** (; დ. 20 ოქტომბერი, 1925, ნიუ-იორკი  — გ. 17 იანვარი, 2007, ვაშინგტონი) — ამერიკელი მწერალი და ჟურნალისტი, რომელიც მუდმივად აქვეყნებდა საავტორო სვეტს გაზეთში ვაშინგტონ პოსტი. იგი განსაკუთრებით ცნობილია თავისი ფელეტონებით. მისი წერილები სატირით ეხმაურებოდა მნიშვნელოვან პოლიტიკურ მოვლენებს. მან მიიღო პულიცერის პრემია 1982 წელს. 1986 წელს კი აირჩიეს ამერიკული ხელოვნებისა და ლიტერატურის აკადემიაში.

## ბიოგრაფია 
არტ ბუხვალდი დაიბადა ავსრიელ-უნგრული წარმოშობის ებრაელი მშობლების ოჯახში. მამამისი ჯოზეფ ბუხვალდი იყო ფარდის მწარმოებელი, დედამისი-ელენ კლინებერგერი, რომელმაც 35 წელი გაატარა ფსიქიატრიულ საავადმყოფოში. ბუხვალდს ჰყავდა სამი და: ალისე, ედიტი და დორისი. მამამ ბუხვალდი მიაბარა ნიუ-იორკის ებრაულ თავშესაფარში, მას შემდეგ რაც, დიდი დეპრესიის დროს მისი ოჯახური ბიზნესი ჩავარდა. ამის გარდა, ბუხვალდს ხუთი წლის ასაკამდე მოუწია სხვადასხვა თავშესაფარში ეცხოვრა. საბოლოოდ, ბუხვალდი მამამისთან და თავის დებთან ერთად დასახლდა ჰოლისში, ქუინსის რაიონში. ბუხვალდს არ დაუსრულებია სწავლა ფორესტ ჰილსის სკოლაში. მან ჩვიდმეტი წლისამ მიატოვა სწავლა სურდა რა მოხალისედ ჩაწერილიყო შეერთებული შტატების საზღვაო კორპუსში მეორე მსოფლიო ომის დროს. წინააღმდეგობა კი შეხვდა იმაშე, რომ ჯერ არ იყო სრულწლოვანი არმიაში ჩასაწერად. მან ლოთი მოკრთამა ნახევარი ტარა ვისკით, რათა ლეგალ მოხალისედ აღერიცხათ. 1942 წლის ოქტომბრიდან 1945 წლის ოქტომბრამდე იგი მსახურობდა მეოთხე საზღვაო საჰაერო ძალებში.  წყნარი ოკეანის საომარ მოქმედებებში ორწლიანი მონაწილეობის შემდეგ იგი სერჟანტის წოდებით დაბრუნდა შინ.

დაბრუნების შემდეგ ბუხვალდმა ჩააბარა სამხრეთ კალიფორნიის უნივერსიტეტში, ლოს-ანჯელესში. იგი ჩარიცხეს, როგორც II მსოფლიო ომში მონაწილე ჯარისკაცი, რადგან მას სკოლის ატესტატი არ ჰქონდა. უნივერსიტეტში იგი იყო მმართველი რედაქტორი საუნივერსიტეტო ჟურნალისა „უამპუსი“ და ასევე წერდა საავტორო სვეტს გაზეთისთვის „დეილი ტროიანი“. ატესტატის უქონლობის მიუხედავად უნივერსიტეტმა ნება მისცა არტს გაეგრძელებინა  სწავლა, თუმცა იმავე მიზეზით ხარისხი არ მისცა. მხოლოდ, 1993 წელს  მიიღო ბუხვალდმა დოქტორის ხარსიხი იმავე უნივერსიტეტიდან.

1948 წელს ბუხვალდმა დატოვა სამხრეთ კალიფორნიის უნივერსიტეტი და გაემგზავრა პარიზში, სადაც მუშაობას დაიწყებს ვარიეთის პარიზის კორესპონდენტად. 1949 წლის იანვარში მან აიღო საავტორო სვეტი ნიუ-იორკ ტრიბუნის ევროპულ ბიუროში, სახელწოდებით-პარიზი სიბნელი შემდეგ. მისი სტატიები ეხებოდა პარიზის ღამის ცხოვრებასა და მის შემდეგ მოყოლილ არეულობაზე. ბუხვადლი გაზეთის თანამშრომლად მიიღეს და ახალი საავტორო სვეტი  უმთავრესად ხალხზე, ჩააბარეს. მისი წერილები ატლანტის ორივე სანაპიროზე მკითხველს ნელ-ნელა იზიდავდა.

კატეგორია:დაბადებული  20 ოქტომბერი
კატეგორია:დაბადებული 1925
კატეგორია:გარდაცვლილი 17 იანვარი
კატეგორია:გარდაცვლილი 2007
კატეგორია:ამერიკელი ჟურნალისტები
კატეგორია:ამერიკელი მწერლები
კატეგორია:XX საუკუნის ამერიკელი ჟურნალისტები
კატეგორია:XX საუკუნის ამერიკელი მამაკაცი მწერლები
კატეგორია:XXI საუკუნის ამერიკელი ჟურნალისტები
კატეგორია:XXI საუკუნის ამერიკელი მამაკაცი მწერლები
კატეგორია:XXI საუკუნის ამერიკელი არამხატვრული მწერლები
კატეგორია:ამერიკელი მამაკაცი ჟურნალისტები
კატეგორია:ამერიკელი მამაკაცი არამხატვრული მწერლები
კატეგორია:მწერლები ანბანის მიხედვით
კატეგორია:ნიუ-იორკში დაბადებულები
უკრაინის ქალაქები

2008 წლის იანვრის მონაცემებით უკრაინაში **458** ქალაქია (). პროვინციების ადმინისტრაციული ცენტრები აღნიშნულია მუქი შრიფტით. ქვემოთ მოცემული უკრაინული ქალაქების მოსახლეობა დალაგებულია 2001 წლის აღწერის მიხედვით.

## ქალაქები უკრაინაში (მოსახლეობის მიხედვით) 
## ქალაქის სტატუსი 
ქალაქის სტატუსი ნაჩვენებია შემდეგ ცხრილში

## რესურსები ინტერნეტში 
* 2001 Ukrainian census, Population Structure  
* Regions of Ukraine and its composition  
* World Gazetteer: Cities of Ukraine
* A-biz.ru: Zip codes of cities and villages of Ukraine (about 15000 names) (rus. ukr. angl.)
ლივადიის სასახლე

Livadia Palace Crimea.jpg|მინი|250პქ|ლივადიის სასახლის ფასადი
**ლივადიის სასახლე** (, ) — რუსეთის იმპერიის უკანასკნელი იმპერატორის ნიკოლოზ II-ისა და მისი მეუღლის, ლივადიის საგაზაფხულო სასახლე ყირიმში, სამხრეთ უკრაინაში. სწორედ აქ გაიმართა იალტის კონფერენცია 1945 წელს. დღესდღეობით სასახლე მუზეუმად არის ქცეული, თუმცა ხშირად გამოიყენება საერთაშორისო სამიტებისათვის.

## რესურსები ინტერნეტში 
* 
* ისტორია და არქიტექტურა .

კატეგორია:უკრაინის სასახლეები
კატეგორია:უკრაინის მუზეუმები
ცრვენა ზვეზდა (ხელბურთის კლუბი)

**ცრვენა ზვეზდა (ხელბურთის კლუბი)** არის ხელბურთის კლუბი ქალაქ ბელგრადში, სერბეთი. ცრვენა ზვეზდა გამოდის სერბეთის ხელბურთის პირველ ლიგაში. 

## იხილეთ აგრეთვე
*ცრვენა ზვეზდა *(საფეხბურთო კლუბი)*
*ცრვენა ზვეზდა *(ხოკეის კლუბი)*

## რესურსები ინტერნეტში
*სერბეთის ხელბურთის ფედერაცია

კატეგორია:ხელბურთის კლუბები
კარლ ჰაინრიხ გრაუნი

thumb|კარლ ჰაინრიხ გრაუნი.
**კარლ ჰაინრიხ გრაუნი** ( დ. 7 მაისი 1704, ბრანდენბურგი  — გ. 8 აგვისტო 1759, ბერლინი)  — გერმანელი კომპოზიტორი და ტენორის მომღერალი. იოჰან ადოლფ ჰასესთან ერთად იგი მიიჩნევა თავისი დროის იტალიური ოპერის ერთ-ერთ მნიშვნელოვან ფიგურად.

## ბიოგრაფია
## სქოლიო
კატეგორია:დაბადებული  7 მაისი
კატეგორია:დაბადებული 1704
კატეგორია:გარდაცვლილი 8 აგვისტო
კატეგორია:გარდაცვლილი 1759
კატეგორია:გერმანელი კომპოზიტორები
კატეგორია:ბერლინში გარდაცვლილები
კალაური (ჭიათურის მუნიციპალიტეტი)

**კალაური** — სოფელი ჭიათურის მუნიცპალიტეტში (პერევისის თემი), მდებარეობს ჭიათურის პლატოზე, მდინარე ფრონის (ყვირილის მარცხენა შენაკადი) ნაპირებზე. ზღვის დონიდან 680 მეტრი. ჭიათურიდან 6 კილომეტრი, ქუთაისიდან – 78 კმ., თბილისიდან – 188 კმ. სოფელში არის მანგანუმის საბადო.

## დემოგრაფია
2014 წლის აღწერის მონაცემებით სოფელში ცხოვრობს 356 ადამიანი.

## ღირსშესანიშნაობები
სოფელში მდებარეობს წმინდა გიორგის ეკლესია, რომელიც XIX საუკუნით თარიღდება. ტაძარი რესტავრირებულია.

სოფ. პერევისას საზღვარზე, არის ვერტიკალური კირქვული კედელი, სადაც წყალდიდობის დროს ჩანჩქერის სახით საკმაოდ მაღალი ნაკადი ჩამოედინება. კედლის სიმაღლე 50 მეტრს აღემატება.

## ლიტერატურა
* *დვალაშვილი გ., ხანდოლიშვილი ლ.* და სხვები, ჭიათურის მუნიციპალიტეტი, თბ., 2017, გვ. 49

## რესურსები ინტერნეტში
*კალაურის რუკა

## სქოლიო
კატეგორია:ჭიათურის მუნიციპალიტეტის სოფლები
კვახაჯელეთი

**კვახაჯელეთი** — სოფელი ჭიათურის მუნიციპალიტეტში (ხვაშითის თემი), მდებარეობს რაჭის ქედის სამხრეთ კალთაზე. ზღვის დონიდან 760 მეტრი, ჭიათურიდან 18 კილომეტრი, ქუთაისიდან – 88 კმ., თბილისიდან – 195 კმ.

## დემოგრაფია
2014 წლის აღწერის მონაცემებით სოფელში ცხოვრობს 42 ადამიანი.

## ღირსშესანიშნაობები
სოფლის დასავლეთით 2 კმ.-ზე მდებარეობს ზეკვეცას ღვთისმშობლის შობის ტაძარი. 

## ლიტერატურა
* *დვალაშვილი გ., ხანდოლიშვილი ლ.* და სხვები, ჭიათურის მუნიციპალიტეტი, თბ., 2017, გვ. 29

## სქოლიო
კატეგორია:ჭიათურის მუნიციპალიტეტის სოფლები
ფრედერიკ უილიამ ენგდალი

**ფრედერიკ უილიამ ენგდალი** (; დ. 9 აგვისტო, 1944, მინეაპოლისი, მინესოტა) — ამერიკელი-გერმანელი ეკონომისტი, დამოუკიდებელი ჟურნალისტი, მწერალი და პოლიტოლოგი; ავტორი უამრავი ცნობილი წიგნისა და გამოკვლევისა. დაამთავრა პრინსტონის უნივერსიტეტი (აშშ) პოლიტოლოგის სპეციალობით, დოქტორის ხარისხი მან მიიღოს სტოკჰოლმის უნივერსიტეტში (შვედეთი). ფრედერიკ ენგდალი უკვე 30 წელია რაც გეოპოლიტიკის საკითხებს იკვლევს.

## ბიბლიოგრაფია
* *Power of Money. Rise and Decline of the American Century.* 2009 (ფულის ძალა. აღმასვლა და დაცემა ამერიკული საუკუნის)
* *Full Spectrum Dominance: Totalitarian Democracy in the New World Order.*  Boxboro, MA: Third Millennium Press, 2009, ISBN 978-0979560866 (სრული სპექტრული ბატონობა: ტოტალიტარული დემოკრატია ახალ მსოფლიო წესრიგში)
* *Seeds of Destruction. The Hidden Agenda of GMO.*  Centre for Research on Globalization Publishing 2007, ISBN 0973714727 (დესტრუქციის მარცვლები. გმო-ს ფარული განრიგი)
* *A Century of War: Anglo-American Oil Politics and the New World Order.*  London: Pluto 2004, rev. ed., 303 p., ill., ISBN 074532309X (ომის საუკუნე: ანგლო-ამერიკული ნავთობ პოლიტიკა და ახალი მსოფლიო წესრიგი)

## რესურსები ინტერნეტში
* ფერედერიკ უილიამ ენგდალის ოფიციალური ვებ გვერდი

## სქოლიო
კატეგორია:ამერიკელი ჟურნალისტები
კატეგორია:დაბადებული 1944
კატეგორია:ამერიკელი ეკონომისტები
კატეგორია:დაბადებული 9 აგვისტო
კატეგორია:ცოცხალი ადამიანები
კეტრისი

**კეტრისი**, **ქეთერისი** — ნასოფლარი საქართველოში, ყაზბეგის მუნიცპალიტეტში (კობის თემი), მდებარეობს თრუსოს ხეობაში, მდინარე თერგის მარცხენა ნაპირზე. ზღვის დონიდან 2120 მეტრი. სტეფანწმინდიდან 32 კილომეტრი.

## დემოგრაფია
2014 წლის აღწერის მონაცემებით სოფელში აღარავინ ცხოვრობს.

## ლიტერატურა
## სქოლიო
კატეგორია:ყაზბეგის მუნიციპალიტეტის ნასოფლარები
მიშელ ჩოსუდოვსკი

**მიშელ ჩოსუდოვსკი** (; დ. 1946) — კანადელი ეკონომისტი. ოტავის უნივერსიტეტის ეკონომიკის პროფესორი.

## ბიოგრაფია
ჩოსუდოვსკი ასწავლიდა  დასავლეთ ევროპაში, ლათინურ ამერიკაში და სამხრეთ აღმოსავლეთ აზიაში როგორც მიწვეული პროფესორი, მუშაობდა როგორც ეკონომიკური მრჩეველი განვითარებადი ქვეყნების მთავრობების და მუშაობდა კონსულტანტად საერთაშორისო ორგანიზაციებში როგორებიცაა გაეროს განვითარების პროგრამა (UNDP), აფრიკის განვითარების ბანკი, გაეროს აფრიკული ინსტიტუტი ეკონომიკური განვითარებისა და დაგეგმარებისთვის (AIEDEP), გაეროს სახალხო ფონდი (UNFPA), ინტერნაციონალური შრომის ორგანიზაცია (ILO), მსოფლიო ჯანდაცვის ორგანიზაცია (WHO), გაეროს ეკონომიკური კომისია ლათინური ამერიკისა და კარიბის ქვეყნებისთვის (UNECLAC ). 1999 წელს ჩოსუდოვსკი გაერთიანდა "ტრანსნაციონალური ფონდი მშვიდობისა და მომავლის კვლევებისთვის" ში როგორც მრჩეველი.

ის არის რედაქტორი გლობალიზაციის კვლევის ცენტრისა.

## ბიბლიოგრაფია
* with Fred Caloren and Paul Gingrich, *Is the Canadian Economy Closing Down?* (Montreal: Black Rose, 1978, ISBN 0-919618-80-4)
* *Towards Capitalist Restoration? Chinese Socialism After Mao* (New York: St Martin's, 1986 and London: Macmillan, 1986, ISBN 0-333-38441-5)
* *The Globalization of Poverty: Impacts of IMF and World Bank Reforms,* (Penang: Third World Network, 1997, ISBN 81-85569-34-7) and (London: Zed, 1997, ISBN 1-85649-402-0)
* *Exporting Apartheid to Sub-Saharan Africa* (New Delhi: Madhyam, 1997, ISBN 81-86816-06-2)
* 'Washington's New World Order Weapons Can Trigger Climate Change', (November 26, 2000)
* *Guerres et Mondialisation: A Qui Profite Le 11 Septembre?* (Serpent a Plume, 2002, ISBN 2-84261-387-2)
* *The Globalization of Poverty and the New World Order* (Oro, Ontario: Global Outlook, 2003, ISBN 0-9731109-1-0)
* ''America's "War on Terrorism"'' (Pincourt, Quebec: Global Research, 2005, ISBN 0-9737147-1-9)

## ინტერვიუები
*აუდიო ინტერვიუები: (French Connection Audio Archive )

## ლექციები და პრეზენტაციები
*ომი და გლობალიზაცია 

## სქოლიო
კატეგორია:კანადელი ეკონომისტები
კატეგორია:კანადელი ებრაელები
კატეგორია:XX საუკუნის კანადელი არამხატვრული მწერლები
კატეგორია:დაბადებული 1946
კატეგორია:ცოცხალი ადამიანები
თხმორი

**თხმორი** — სოფელი საქართველოში, რაჭა-ლეჩხუმისა და ქვემო სვანეთის მხარის ამბროლაურის მუნიციპალიტეტში (ნამანევის თემი), მდებარეობს რაჭის ქედის ჩრდილოეთ კალთაზე, მდინარე შარეულის (რიონის მარცხენა შენაკადი) მარცხენა მხარეს. ზღვის დონიდან 840 მეტრი, ამბროლაურიდან 30 კილომეტრი.

## ისტორია
წყაროებში პირველად მოიხსენიება XVI საუკუნეში. თხმორში მიკვლეულია სპილენძისა და ბრინაჯაოს ნაკეთობათა განძი.

## დემოგრაფია
2014 წლის აღწერის მონაცემებით სოფელში ცხოვრობს 36 ადამიანი.

## ლიტერატურა
## სქოლიო
კატეგორია:ამბროლაურის მუნიციპალიტეტის სოფლები
იწა

**იწა** — სოფელი საქართველოში, რაჭა-ლეჩხუმისა და ქვემო სვანეთის მხარის ამბროლაურის მუნიციპალიტეტში, მდებარეობს მდინარე რიონის მარცხენა მხარეს. თემის ცენტრი (სოფლები: ახალსოფელი, გორი, ზემო კრიხი, ქვემო კრიხი, შუა კრიხი). ზღვის დონიდან 640 მეტრი, ამბროლაურიდან 1 კილომეტრი.

## დემოგრაფია
2014 წლის აღწერის მონაცემებით სოფელში ცხოვრობს 64 ადამიანი.

## ლიტერატურა
## სქოლიო
კატეგორია:ამბროლაურის მუნიციპალიტეტის სოფლები
კობი

**კობი** — სოფელი საქართველოში, ყაზბეგის მუნიცპალიტეტში, მდებარეობს მდინარე თერგის მარჯვენა ნაპირზე. თემის ცენტრი (სოფლები: აბანო, ალმასიანი, ბურმასიგი, ჯიმარა, დესი, კართსოფელი, კეტრისი, მნა, ნოგყაუ, რესი, სუათისი, ტეფი, უხათი, ქვემო ოქროყანა, შევარდენი, ცოცოლთა). ზღვის დონიდან 1970 მეტრი. სტეფანწმინდიდან 20 კილომეტრი.

## ისტორია
ხევის ერთ-ერთი უძველესი დასახლებაა. სოფლის აღმოცენებას ხელი შეუწყო მთიულეთიდან ხევში გადასასვლელ უმოკლეს გზაზე მდებარეობამ, რასაც უდიდესი ეკონომიკური და სტრატეგიული მნიშვნელობა ჰქონდა. ამასთან, კობი წარმოადგენდა ისტორიული ხევის სამი ხეობის — თერგის, თრუსოსა და სნოს — შეერთების ადგილს და მათ დამაკავშირებელ პუნქტს. წერილობით წყაროებში იგი პირველად XIV საუკუნის შუა წლებში იხსენიება („ძეგლი ერისთავთა“). ქსნის ერისთავს, გირშელს, მნის ციხის აღების შემდეგ, მოხევეებთან ბრძოლის საწყის პუნქტად კობი აურჩევია და იქ გამაგრებულა. ადრინდელ შუა საუკუნეებში და საქართველოს ერთიანი სამეფოს არსებობის დროსაც კობს, როგორც მნიშვნელოვან სტრატეგიულ პუნქტს, სამეფო ხელისუფლება დიდ ყურადღებას აქცევდა. XIV-XVII საუკუნეში, ქსნისა და არაგვის ერისთავები დროდადრო ეცილებოდნენ საქართველოს მეფეებს ხევის ამ მნიშვნელოვან პუნქტს, მაგრამ იმ ხანებში მთელ ხევსა და მასზე გამავალ მნიშვნელოვან ტრასებს უმეტესად საქართველოს მეფეები ფლობდნებ. თუ როგორი იყო მეფის ძალაუფლების გავლენა ამ მხარეზე, ნათლად ჩანს 1439 წელს, სამების ტაძრის „სულთა მატიანეში“ ჩართული მეფე ალექსანდრე I-ისადმი მთიელთა მიერ მიცემული ფიცისა და განჩინებიდან.

კობი იყო მთიელთა წარმომადგენლების თავშეყრის ადგილი. აქ გადასცემდნენ ხოლმე მეფეებს მძევლებს. XVII-XVIII საუკუნეებში, კობი კვლავ გახდა სამეფო ხელისუფლებისა და არაგვის ერისთავთა ცილობის ობიექტი, მაგრამ საერისთავოს გაუქმების შემდეგ ქართლ-კახეთის სამეფო ხელისუფლებამ მთელ ხევთან ერთად კობიც დაიბრუნა და იგი საგამგებლოდ ერთ-ერთ ბატონიშვილს უბოძა. XVIII საუკუნის მიწურულისთვის ხევს ვახტანგ ბატონიშვილი განაგებდა. რუსეთთან რეგულარული ურთიერთობის დაწყების შემდეგ, აქ გამავალი მნიშვნელოვანი გზის კობის მონაკვეთს ადგილობრივი მოსახლეობა ემსახურებოდა. აქვე იყო მგზავრთა დასასვენებელი და ცხენების გამოსაცვლელი საგზაო სადგური, რამაც მთელი XIX საუკუნის განმავლობაში იარსება.

1769 წლის ივნისში, სოფელ კობთან, თერგის ნაპირზე, ველზე (ადოს მინდორი), ერთმანეთს შეხვდნენ და მოლაპარაკება გამართეს ქართლ-კახეთის მეფე ერეკლე II-მ და რუსეთის გენერალმა გრაფმა ტოტლებენმა.

## დემოგრაფია
კობში, უძველესი დროიდან ქართველები სახლობდნენ, მხოლოდ XVIII საუკუნეში, გაჩნდა სოფელში ოსური მოსახლეობა.

2014 წლის აღწერის მონაცემებით სოფელში ცხოვრობს 3 კაცი.

## ლიტერატურა 
## სქოლიო
კატეგორია:ყაზბეგის მუნიციპალიტეტის სოფლები
კვაცხუთი

**კვაცხუთი** — სოფელი საქართველოში, რაჭა-ლეჩხუმისა და ქვემო სვანეთის მხარის ამბროლაურის მუნიციპალიტეტში, ხიდიკრის თემის ცენტრი (სოფელი: ხიმში). მდებარეობს მდინარე რიონის მარცხენა მხარეს. ქუთაისი-ონის საავტომობილო გზაზე. ზღვის დონიდან 900 მეტრი, ამბროლაურიდან 3 კილომეტრი.

## დემოგრაფია
2014 წლის აღწერის მონაცემებით სოფელში ცხოვრობს 334 ადამიანი.

## ლიტერატურა
## სქოლიო
კატეგორია:ამბროლაურის მუნიციპალიტეტის სოფლები
კლდისუბანი (ამბროლაურის მუნიციპალიტეტი)

**კლდისუბანი** — სოფელი საქართველოში, რაჭა-ლეჩხუმისა და ქვემო სვანეთის მხარის ამბროლაურის მუნიციპალიტეტში (სადმელის თემი), მდებარეობს მდინარე რიცეულის (რიონის მარჯვენა შენაკადი) ხეობაში. ზღვის დონიდან 800 მეტრი, ამბროლაურიდან 6 კილომეტრი.

## დემოგრაფია
2014 წლის აღწერის მონაცემებით სოფელში ცხოვრობს 205 ადამიანი.

## ლიტერატურა
## სქოლიო
კატეგორია:ამბროლაურის მუნიციპალიტეტის სოფლები
კვირიკეწმინდა

**კვირიკეწმინდა** (ყოფ. ***კორტი***) — სოფელი საქართველოში, რაჭა-ლეჩხუმისა და ქვემო სვანეთის მხარის ამბროლაურის მუნიციპალიტეტში (ველევის თემი), მდებარეობს რაჭის ქედის ჩრდილოეთ კალთაზე, მდინარე ხოტეურის ხეობაში. ზღვის დონიდან 1040 მეტრი, ამბროლაურიდან 8 კილომეტრი.

## დემოგრაფია
2014 წლის აღწერის მონაცემებით სოფელში ცხოვრობს 34 ადამიანი.

## ლიტერატურა
## სქოლიო
კატეგორია:ამბროლაურის მუნიციპალიტეტის სოფლები
ივანდიდი

**ივანდიდი** — სოფელი საქართველოში, იმერეთის მხარის ხონის მუნიციპალიტეტში, მდებარეობს იმერეთის დაბლობზე. ზღვის დონიდან 105 მეტრი, ხონიდან 2 კილომეტრი. სოფელში გადის შიდასახელმწიფოებრივი მნიშვნელობის გზა ხონი-სამტრედია. სოფელში დგას იოანე ნათლისმცემლის სახელობის ეკლესია (2005).

## დემოგრაფია
## ლიტერატურა
## სქოლიო
კატეგორია:ხონის მუნიციპალიტეტის სოფლები
Electronic Meditation

***Electronic Meditation*** — გერმანული ელექტრონული ჯგუფ Tangerine Dream-ის სადებიუტო სტუდიური ალბომი. იგი გამოვიდა 1970 წელს, ლეიბლზე Ohr.

დისკი ჩაწერილი იქნა ნაქირავებ ქარხანაში, ბერლინში, 1969 წლის ოქტომბერში, ორფირიანი ჩამწერის Revox დახმარებით. ალბომის მუსიკალური სტილისტიკა წარმოადგენს თავისუფალი ჯაზური იმპროვიზაციების, ელექტრონული მუსიკის და ინსტრუმენტული როკის სინთეზს. მასზე გამოყენებულია როგორც სტანდარტული, ასევე ჯგუფის წევრების მიერ აწყობილი ინსტრუმენტების ფართო სპექტრი. გარდა ამისა, გამოიყენება სხვადასხვა სპეციფიკური ხმოვანი ეფექტიც.

ეს არის ჯგუფის ერთადერთი დისკი, რომელზეც უკრავენ ფრეზე, შულცე და შნიცლერი. 2002 წლის გამოცემა შეიცავს ანოტაციას, სადაც მითითებულია, რომ ალბომზე ასევე უკრავდნენ ჯიმი ჯექსონი (ორგანი) და ტომას კაიზერლინგი (ფლეიტა).

## სიმღერების სია 
## სქოლიო 
კატეგორია:Tangerine Dream-ის ალბომები
კატეგორია:1970 წლის სადებიუტო ალბომები
კატეგორია:Ohr-ის ალბომები
სიმფეროპოლი

**სიმფეროპოლი** () — ქალაქი სამხრეთ უკრაინაში, ყირიმის ავტონომიური რესპუბლიკის დედაქალაქი. იგი ყირიმის ნახევარკუნძულის უმნიშვნელოვანესი ქალაქია ეკონომიკური, პოლიტიკური და სატრანსპორტო თვალსაზრისით. 2013 წლის მონაცემებით ქალაქის მოსახლეობა შეადგენს 362 366 კაცს, მათ შორის 66.7%-ს შეადგენენ რუსები, 21.3% – უკრაინელები, 7% – ყირიმელი თათრები, 1.1% – ბელარუსები, 0.2% – პოლონელები და 0.1% – მოლდოველები.

არქეოლოგიური მონაცემებით დასტურდება, რომ ქალაქი არსებობდა სკვითების პერიოდში და მას სკვითურ ნეაპოლს უწოდებდნენ. სიმფეროპოლი არის ყირიმელი თათრების მშობლიური ქალაქი. ისინი მას Aqmescit-ს წოდებენ. მას შემდეგ, რაც რუსეთმა ყირიმის სახანო გააუქმა, სიმფეროპოლს დღევანდელი სახელი დაერქვა.

## გეოგრაფია და კლიმატი 
სიმფეროპოლი მდებარეობს ყირიმის სამხრეთ ცენტრალურ ნაწილში. ქალაქი გაშენებულია მდინარე სალჰირზე და მდებარეობს სიმფეროპოლის წყალსაცავთან, რომელიც ქალაქს სასმელ წყალს აწვდის.

ქალაქის კლიმატი მშრალი და თბილია, რბილი ზამთრით. იანვრის საშუალო ტემპერატურაა 0.4&nbsp;°C, ხოლო ივლისის – 23.2&nbsp;°C. საშუალო ნალექი 509 მილიმეტრი ყოველწლიურად. ქალაქში ყოველწლიურად მზე ანათებს 2,469 საათის განმავლობაში.

## დაძმობილებული ქალაქები
*  საილემი, ორეგონი, აშშ (1986)
*  ჰაიდელბერგი, გერმანია (1991)
*  კეჩკემეტი, უნგრეთი (2006)
*  ესქიშეჰირი, თურქეთი (2007)
*  ირკუტსკი, რუსეთი (2008)
*  მოსკოვი, რუსეთი (2008)
*  ნოვოჩერკასკი, რუსეთი (2008)
*  ომსკი, რუსეთი (2008)
*  რუსე, ბულგარეთი (2008)

## რესურსები ინტერნეტში
* История и большая фотогалерея Симферополя  
* газета «Кримська світлиця»
* Портал міста Симферополь 

## სქოლიო 
კატეგორია:ყირიმის ავტონომიური რესპუბლიკის ქალაქები
კატეგორია:უკრაინის ადმინისტრაციული ცენტრები
მთავრობა

**მთავრობა** — ერთიანი სტრუქტურა, რომელსაც აქვს ძალა იძულების ან ნების წესით განახორციელოს საკუთარი უფლებამოსილება, მიიღოს კანონები.

ჩვეულებრივ მთავრობა აღნიშნავს სამოქალაქო ხელისუფლებას, რომელიც შეიძლება იყოს ადგილობრივი, ეროვნული ან საერთაშორისო. ასევე არსებობს საწარმოო, აკადემიური და რელიგიური ხელისუფლება. ასეთ სტრუქტურულ ერთეულებს შეიძლება ეწოდებოდეთ დირექტორთა საბჭო, მმართველები, გუბერნატორები, ან უბრალოდ ადმინისტრაცია, უხუცესთა საბჭო. ხელისუფლებათა მნიშვნელობა და შედგენილობა იცვლება ადგილისა და დანიშნულების მიხედვით.

ორგანიზაციის სტრუქტურის, აგებულების მიხედვით, რთულდება მთავრობის კომპლექსურობაც და იზრდება იერარქიული საფეხურები. ამგვარად, პატარა და მოზრდილ ქალაქებს ჰყავთ რამდენიმე მმართველი, მულტინაციონალურ კომპანიებს მთელი ჯაჭვი იერარქიისა.

მმართველობის ფორმებს შორის განირჩევა სახელმწიფო და კერძო ადმინისტრაცია.

მმართველობის კონცეფცია ჩამოყალიბდა ჯერ კიდევ პირველყოფილ თემური წყობილების დროს, როდესაც ადამიანები ერთიანდებოდნენ ტომებად საერთო მიზნების მისაღწევად.

## სახელმწიფო მთავრობის მაგალითები 
[მარცხნივ|600პქ|მინი|**ლურჯი** ფერით მონიშნულია ქვეყნები [წარმომადგენლობითი დემოკრატია|წარმომადგენლობითი დემოკრატიით, რუკა შედგენილია Freedom House-ის 2010 წლის კვლევის მიხედვით.]]

## იხილეთ აგრეთვე 
*პოლიტიკური ეკონომია
*პოლიტიკა
*სახელმწიფო

## ლიტერატურა 
* 
* 
* 
*
* Bunce, Valerie. 2003. "Rethinking Recent Democratization: Lessons from the Postcommunist Experience." World Politics 55(2):167-192.

## რესურსები ინტერნეტში 
* მთავრობა, საქმოქალაქო განათლების ლექსიკონი, სპებ.
* The Phrontistery Word List: Types of Government and Leadership
* What Are the Different Types of Governments? 
* Types of Governments from Historical Atlas of the 20th Century
* Other classifications examples from Historical Atlas of the 20th Century
* http://stutzfamily.com/mrstutz/WorldAffairs/typesofgovt.html
* Regime Types 
* CBBC Newsround : types of government

## სქოლიო 
კატეგორია:მთავრობა
სამხრეთ ოსეთის ხალხი მშვიდობისთვის

**„სამხრეთ ოსეთის ხალხი მშვიდობისთვის“** (, ) – პარტია საქართველოში, რომელიც შეიქმნა მოძრაობის - „სამხრეთ ოსეთის ეროვნული გადარჩენის კავშირი" - ბაზაზე.

დაარსდა ეთნიკური ოსების , მათ შორის სამხრეთ ოსეთის სეპარატისტული მთავრობის ყოფილი წევრების მიერ. მისი დამაარსებლები იყვნენ: ოსი ჟურნალისტი ვლადიმერ სანაკოევი, დიმიტრი სანაკოევი (სამხრეთ ოსეთის ყოფილი თავდაცვის მინისტრი და პრემიერ-მინისტრი), მაია ჩიგოევა-ცაბოშვილი (ქართულ-ოსური გაერთიანების ”იბერ-ირონის” თავმჯდომარე), გიორგი ჩიგოევი, თეიმურაზ ჯერაგოევი, ჯემალ ქარქუსოვი (სამხრეთ ოსეთის ყოფილი შინაგან საქმეთა მინისტრი), ურაზმაგ ქარქუსოვი.

პარტია აკრიტიკებს ედუარდ კოკოითსას  მხარს უჭერს საქართველოსთან მშვიდობიან ინტეგრაციას.სამხრეთ ოსეთის მთავრობა პარტიას კანონიერად არ აღიარებს.

პარტიას აქტიურად არ მონაწილეობს საქართველოში მიმდინარე ყოველდღიურ პოლიტიკურ პროცესებში. პატიის ლიდერი, დიმიტრი სანაკოევი არის  სამხრეთ ოსეთის დროებითი ადმინისტრაციული ერთეულის მმართველი.

## იხილეთ აგრეთვე 
* კოკოითი, ფანდარასტ!

## რესურსები ინტერნეტში 
* 
* ვლადიმერ საკანოევის გამოსვლა 

კატეგორია:საქართველოს პოლიტიკური პარტიები
კატეგორია:2006 წელს დაარსებული პოლიტიკური პარტიები
კინჩხაფერდი

**კინჩხაფერდი** — სოფელი საქართველოში, იმერეთის მხარის ხონის მუნიციპალიტეტში (კინჩხის თემი). მდებარეობს მდინარე ოკაცეს (ცხენისწყლის მარჯვენა შენაკადი) ხეობაში. ზღვის დონიდან 1020 მეტრი, ხონიდან 28 კილომეტრი. სოფელში არის დაახლოებით 100 მეტრის სიმაღლის ჩანჩქერი.

## დემოგრაფია
2014 წლის აღწერის მონაცემებით სოფელში ცხოვრობს 36 ადამიანი.

## ლიტერატურა
## სქოლიო
კატეგორია:ხონის მუნიციპალიტეტის სოფლები
კონტუათი

**კონტუათი** — სოფელი საქართველოში, იმერეთის მხარის ხონის მუნიციპალიტეტში, ნახახულევის თემში. მდებარეობს იმერეთის დაბლობზე, მდინარე ცხენისწყლის მარცხენა ნაპირას. ზღვის დონიდან 130 მეტრი, ხონიდან 4 კილომეტრი. სოფელი ისტორიულ წყაროებში პირველად მოხსენიებულია XVI საუკუნეში. სოფელში არის საჯარო სკოლა.

## დემოგრაფია
2014 წლის აღწერის მონაცემებით სოფელში ცხოვრობს 922 ადამიანი.

## პიროვნებები
სოფელში დაიბადა ქართველი მსახიობი იპოლიტე ხვიჩია.

## ლიტერატურა
## სქოლიო
კატეგორია:ხონის მუნიციპალიტეტის სოფლები
ვლადიმირ მონომახი

[thumb|250px|მონომახი ისვენებს ნადირობის შემდეგ (ვიქტორ ვასნეცოვის ნახატი. [1900 წელი]]
**ვლადიმირ II მონომახი** (, ; დ. 1053 — გ. 19 მაისი, 1125) — კიევის რუსეთის დიდი მთავარი 1113–1125 წლებში.

## ოჯახი 
ვსევოლოდ I-ისა და ანასტასია ბიზანტიელის შვილი. არსებობს მოსაზრება, რომ ანასტასიას მამა იყო ბიზანტიის იმპერატორი  კონსტანტინე IX მონომახი, რაც არ დასტურდება.

## იხილეთ აგრეთვე 
* რუსეთის მონარქთა სია

## ლიტერატურა 
* 
* 

## რესურსები ინტერნეტში 
* (ინგლისური) English biography 
* (ინგლისური) Karamzin's account of Monomakh
* (ინგლისური) Instruction of Vladimir Monomakh 
* (ინგლისური) The Pouchenie of Vladimir Monomakh  www.dur.ac.uk
* (რუსული) The Pouchenie of Vladimir Monomakh  monomah.vladimir.ru

კატეგორია:დაბადებული 1053
კატეგორია:გარდაცვლილი 19 მაისი
კატეგორია:გარდაცვლილი 1125
კატეგორია:რიურიკოვიჩები
კატეგორია:კიევის დიდი მთავრები
კატეგორია:უკრაინის ისტორია
კატეგორია:კიევში გარდაცვლილები
ახალი ტალღა (კონკურსი)

მინი|200px|ახალი ტალღის კონკურსის ლოგო
**„ახალი ლატღა“** (, , ) — პოპულარული სიმღერის შემსრულებელთა ყოველწლიური საერთაშორისო კონკურსი.

2002 წლიდან 2014-ის ჩათვლით ტარდებოდა ლატვიის ქალაქ იურმალაში. 2015 წელს ფესტივალის ჩატარების ადგილმა გადაინაცვლა სოჭში. 2020 წელს კი მისი გადატანა იგეგმებოდა ყაზანში. კონკურსის იდეა ეკუთვნის კომპოზიტორებს იგორ კრუტოისა და რაიმონდ პაულსს. რუსეთის ესტრადის პრიმადონა ალა პუგაჩოვა არის კონკურსის „მუზა“ და თავის  პრიზს სჩუქნის ფავორიტ შემსრულებელს.

სხვადასხვა წლების განმავლობაში კონკურსის მონაწილეები იყვნენ დიმა ბილანი, ჯგუფი Smash!!, სოფიო ნიჟარაძე, სოფო ხალვაში, ტინა კაროლი, ნატალია გორდიენკო და სხვები.

## გამარჯვებულები 
## რესურსები ინტერნეტში 
* კონკურსის ოფიციალური საიტი  

## სქოლიო 
კატეგორია:მუსიკალური კონკურსები
კატეგორია:ფესტივალები ანბანის მიხედვით
თუთხალია

საკუთარი სახელი **თუთხალია** შეიძლება აღნიშნავდეს:

* თუთხალია II — ხეთების მეფე
* თუთხალია III — ხეთების მეფე
* თუთხალია — ხეთების მეფე
* თუთხალია IV — ხეთების მეფე
ივანე კერესელიძე

**ივანე ივანეს ძე კერესელიძე** (დ. 10 ნოემბერი, 1829, თბილისი — გ. 21 დეკემბერი, 1892, თბილისი) — ქართველი მწერალი, პოეტი, პუბლიცისტი, საზოგადო მოღვაწე.

## ბიოგრაფია 
ივანე ივანეს ძე კერესელიძე დაიბადა თბილისში, 1829 წლის 10 ნოემბერს. 1850 წელს დაამთავრა თბილისის I გიმნაზია, სადაც დაიწყო ლექსების წერა, გაეცნო ბეჭდვის საქმეს, მონაწილეობდა დრამატული დასის საქმიანობაში. 1851 წელს სამეგრელოს მთავარმა დავით დადიანმა მიიწვია ზუგდიდში შვილების აღმზრდელ–მასწავლებლად და გულუხვადაც დაასაჩუქრა; ეს ქონება კერესელიძემ ქართული კულტურის სასარგებლოდ გამოიყენა. თბილისში დაბრუნებულმა კერესელიძემ დაიწყო ბრძოლა თეატრის გადასარჩენად, მაგრამ ამაოდ — 1856 წელს თეატრმა არსებობა შეწყვიტა.

ლიტერატურული ჟურნალის დაარსებაზე კერესელიძე გიმნაზიაში სწავლის დროიდან ოცნებობდა, ხოლო 1853–იდან სათავეში ჩაუდგა ფართო მოსამზადებელ საზოგადოებრივ მოძრაობას. რამდენიმე წლის დაჟინებული ცდის შედეგად შეძლო მოეპოვებინა ჟურნალის გამოცემის ნებართვა, რომელიც ოფიციალურად გიორგი ერისთავის „ცისკრის“ განახლებული გამოცემა უნდა ყოფილიყო, ფაქტობრივად კი სრულიად განსხვავებული ახალი ტიპის ჟურნალი გამოვიდა, რომლის უცვლელი რედაქტორ–გამომცემელი 18 წლის განმავლობაში (1857–75) თავად იყო.

კერესელიძე უაღრესად ნაყოფიერი მწერალი იყო, რადგან იძულებული იყო ძალიან ბევრი ეწერა თავისი ჟურნალის შესავსებად. ზოგიერთი მისი ლექსი პატრიოტულ–სოციალური ლირიკის შესანიშნავი ნიმუშია, მაგ.: „შემიყვარდა ეგ ხმა ტკბილი“, „ჩემო თვალის სინათლევ“, რომლებიც პოპულარულ სიმღერებად იქცა, მან ერთგვარი წვლილი შეიტანა აგრეთვე დრამატურგიისა და პროზის განვითარებაში, ხოლო როგორც პუბლიცისტი, იგი ფელეტონის მამამთავრად ითვლება საქართველოში (მაგ., „სალაყბო ფორცლები“, „მგზავრის წიგნები“ და სხვა). კერესელიძე მიზნად ისახავდა ბატონყმობის იდეურ–ზნეობრივი საფუძვლების გაკიცხვას, ცდილობდა მკითხველისათვის დაენახვებინა გლეხთა ადამიანური ღირსებანი. ჟურნალ „ცისკრის“ დამატებიდან გამოყო დამოუკიდებელი ჟურნალი „გუთნის დედა“ (1873), უშვებდა გაზეთ „ცისკარს“ (1887), 70–იანი წლებიდან კერესელიძის მატერიალური მდგომარეობა გაუარესდა. ჟურნალი „ცისკარი“ დროის მაჯისცემას ჩამორჩა, იგი ცხარე პოლემიკის სარბიელი გახდა. კერესელიძეს ჟურნალის შესანარჩუნებლად განუწყვეტლად უხდებოდა ჩადგომა ძველ და ახალ თაობებს შორის, რითაც ბევრი პირადი მტერი გაიჩინა. მისი მძიმე მოღვაწეობის ზნეობრივი საფუძველი იყო ღრმა პატრიოტული და მოქალაქეობრივი პასუხისმგებლობის გრძნობა.

თბილისში, კერძოდ კი ვერის უბანში, არის ივანე კერესელიძის სახელობის ქუჩა.

დაკრძალულია მწერალთა და საზოგადო მოღვაწეთა დიდუბის პანთეონში.

## ლიტერატურა
* ზ. ბაბუნაშვილი, თ. ნოზაძე, „მამულიშვილთა სავანე“, გვ. 213, თბ., 1994

## რესურსები ინტერნეტში 
*
* ივანე კერესელიძე — ცხოვრება, მოღვაწეობა

კატეგორია:ქართველი მწერლები
კატეგორია:დაბადებული 1850
კატეგორია:გარდაცვლილი 1892
კატეგორია:დიდუბის პანთეონში დაკრძალულები
კატეგორია:თბილისში დაბადებულები
ი
კატეგორია:ქართველი ჟურნალისტები
კატეგორია:მწერლები ანბანის მიხედვით
დემოკრატიული აღორძინების კავშირი

**დემოკრატიული აღორძინების კავშირი**, *დაკ*, *აღორძინება* — პოლიტიკური პარტია საქართველოში, აჭარის ავტონომიური რესპუბლიკის მმართველი პარტია 1992–2004 წლებში.

## ისტორია 
პარტია დაარსდა 1992 წელს სახელწოდებით „საქართველოს აღორძინების აჭარის კავშირი“. „დემოკრატიული აღორძინების კავშირი“ დაერქვა 1998 წელს. პარტიის თავმჯდომარე დაარსებიდან დაშლამდე იყო ასლან აბაშიძე. დაარსების დღიდან პარტია ორიენტირებული იყო აჭარის ავტონომიურ რესპუბლიკაზე, სადაც ის არჩევნებში მუდმივად იღებდა ხმათა 95%-ზე მეტს და უმაღლეს საბჭოში ჰყავდა აბსოლუტური უმრავლესობა.

1995 წლის საპარლამენტო არჩევნებში პარტიამ მიიღო ხმათა 7,03% და 31 მანდატი. 1999 წლის არჩევნებისთვის პარტიამ შექმნა დიდი კოალიცია რამდენიმე ოპოზიციურ პარტიასთან და მიიღო 25,18%. მოპოვებული 51 მანდატიდან აღორძინებას შეხვდა 15.

2003 წელს ვარდების რევოლუციის შემდეგ მკვეთრად დაეცა აღორძინების რეიტინგი. 2004 წლის საპარლამენტო არჩევნებში მიიღო ხმათა 6,01%. 2004 წლის მაისში აჭარაში ხელისუფლების ცვლილების შემდეგ პარტია დაიშალა.

## პოლიტიკური პლატფორმა 
პარტია წარმოადგენდა რეგიონულ ინტერესებს და ითხოვდა აჭარის ავტონომიური რესპუბლიკის ორგანოების მეტ დამოუკიდებლობას ცენტრისგან. პარტიის აზრით საბაზრო ეკონომიკასთან ერთად ეკონომიკური ზრდა უნდა წაეხალისებინა სახელმწიფო ორგანოებს სოციალური გარანტიების მეშვეობით. საგარეო პოლიტიკაში პარტია მხარს უჭერდა რუსეთთან მჭიდრო ურთიერთობებს.

## რესურსები ინტერნეტში 
* საქართველოს პოლიტიკური პარტიები

## სქოლიო 
კატეგორია:საქართველოს პოლიტიკური პარტიები
კატეგორია:1992 წელს დაარსებული პოლიტიკური პარტიები
კატეგორია:პოლიტიკური პარტიები ანბანის მიხედვით
გერმანიის მორაგბეთა ეროვნული ნაკრები

**გერმანიის მორაგბეთა ეროვნული ნაკრები** – ეროვნული ნაკრები, რომელიც გერმანიას წარმოადგენს რაგბის საერთაშორისო მატჩებში და ტურნირებში. IRB-ის კვალიფიკაციით განეკუთვნება მესამე იარუსის გუნდებს, რომელთაც რაგბის მსოფლიო ჩემპიონატზე თამაშის გამოცდილება არ აქვთ. გერმანიის ნაკრები ასპარეზობს რაგბი ევროპის ჩემპიონატზე, რაგბის მსოფლიო ჩემპიონატის ფინალურ ეტაპზე ნაკრებს არასოდეს არ უთამაშია. მათი პირველი საერთაშორისო თამაში გაიმართა 1927 წელს, როდესაც მათი მეტოქე იყო საფრანგეთის მორაგბეთა ეროვნული ნაკრები. გერმანიის მორაგბეთა ეროვნული ნაკრები სისტემატურად მონაწილეობს ევროპის ერთა თასის გათამაშებაში, თუმცა რაიმე სერიოზული წარმატებისათვის მას ჯერ არ მიუღწევია. გერმანიის ეროვნული ნაკრები იმართება გერმანიის რაგბის ფედერაციის მიერ.

ევროპის ერთა თასის 2007/08 წლების სეზონზე გერმანიის ნაკრები გახდა დივიზიონ «2A-ს» გამარჯვებული, რამაც მას საშუალება მისცა მომდევნო სეზონში მონაწილეობა მიეღო პირველი დივიზიონის მატჩებში. მაგრამ გერმანელებისათვის ახალ ტურნირში კონკურენცია აღმოჩნდა საკმაოდ ძნელი, მათ დათმეს ყველა ორთაბრძოლა და სეზონის საბოლოო შედეგების მიხედვით გავარდნენ საუკეთესო ნაკრებების რიგებიდან. საფრანგეთის კლუბებში მოასპარეზე რამდენიმე მორაგბის გარდა ნაკრების მოთამაშეთა უმრავლესობას მოყვარულის სტატუსი აქვს.

გერმანიის ნაკრების ერთ-ერთი მთავარი მიღწევაა ვერცხლის მედლების მოპოვება პარიზის 1900 წლის ზაფხულის ოლიმპიური თამაშების რაგბის ტურნირზე.

ნაკრების ხელმძღვანელობა აცხადებდა უკვე 2015 წლის რაგბის მსოფლიო ჩემპიონატის ფინალურ ეტაპში მონაწილეობის შესახებ, მაგრამ შემდეგ ნაკრებმა მიზნად დაისახა იაპონიის 2019 წლის რაგბის მსოფლიო ჩემპიონატის ფინალურ ეტაპზე გასვლა.

## სქოლიო
კატეგორია:რაგბის ეროვნული ნაკრებები
კატეგორია:გერმანიის სპორტი
თავისუფლება (პარტია)

280px|thumb|დროშა

**თავისუფლება** — კონსერვატიული მიმართულების პარტია საქართველოში.

## ისტორია
დაარსდა 2004 წლის იანვარში. მისი დამფუძნებელი იყო ისტორიკოსი და ირანისტი კონსტანტინე (კოკო) გამსახურდია, საქართველოს ყოფილი პრეზიდენტის, ზვიად გამსახურდიას ვაჟი. პირველივე არჩევნებში 2004 წელს პარტიამ მიიღო ხმათა 4,39%. აპრილში პარტიამ უშედეგოდ გაასაჩივრა არჩევნების შედეგები უზენაეს სასამართლოში. 2005 წლის ხელახალ/შუალედურ არჩევნებში „თავისუფლება“ თანამშრომლობდა სხვა ოპოზიციურ პარტიებთან: საქართველოს ლეიბორისტული პარტია, საქართველოს კონსერვატიული პარტია, ახალი მემარჯვენეები.

2007 წლის შემოდგომაზე პარტია გახდა ერთიანი სახალხო მოძრაობის ეროვნული საბჭოს წევრი და იყო თანაორგანიზატორი ნოემბრის აქციებისა. 2008 წლის საპრეზიდენტო არჩევნებში წარადგინა ლევან გაჩეჩილაძის კანდიდატურა. იმავე წლის საპარლამენტო არჩევნებში მონაწილეობდა გაერთიანებულ ოპოზიციის შემადგენლობაში. გამსახურდიამ მოპოვებულ მანდატზე უარი განაცხადა, თუმცა 2009 წლის შემოდგომაზე ის შევიდა პარლამენტში.

პარტია მონაწილეობდა 2010 წლის თვითმართველობის არჩევნებში, სადაც ვერ მოიპოვა მაჟორიტარული მანდატები და პროპორციული მანდატების მისაღებად აუცილებელი 5%-იანი ბარიერი ვერ გადალახა ყველა თვითმმართველ ერთეულში, გარდა ერთისა: მესტიის მუნიციპალიტეტში პარტიამ მიიღო ხმათა 9%. 2011 წლის 24 ივნისს საქ. პარლამენტმა კონსტანტინე (კოკო) გამსახურდია გაეროს ჟენევის ოფისის ეგიდით მოქმედი ტელეკომუნიკაციების საერთაშორისო კავშირსა და მეტეოროლოგიის მსოფლიო ორგანიზაციაში საქართველოს მუდმივ წარმომადგენლად/ელჩად დაამტკიცა. კოკო გამსახურდიას შეუწყდა დეპუტატის უფლებამოსილება, რის შედეგად პარტიამ დაკარგა წარმომადგენელი საქ. პარლამენტში.

პარტიამ დამოუკიდებლად მიიღო მონაწილეობა 2012 წლის საქართველოს საპარლამენტო არჩევნებში (როგორც საარჩევნო სუბიექტმა „თავისუფლება - ზვიად გამსახურდიას გზა“), მაგრამ ვერ გადალახა აუცილებელი 5%-იანი ბარიერი.

## პოლიტიკური პლატფორმა
პარტია მხარს უჭერს საქართველოს გაწევრიანებას ევროკავშირში და საქართველოს ტერიტორიულ მთლიანობას. მისი ძირითადი მხარდამჭერები არიან ზვიად გამსახურდიას ყოფილი მომხრეები.

## შედეგები არჩევნებში
## ლიტერატურა
* გია ნოდია, ალვარო პინტო სქოლტბახი: *«საქართველოს პოლიტიკური ლანდშაფტი: პოლიტიკური პარტიები: მიღწევები, გამოწვევები და პერსპექტივები»* CIPDD, 2006 ISBN 90-5972-113-6

## სქოლიო
კატეგორია:საქართველოს პოლიტიკური პარტიები
კატეგორია:2004 წელს დაარსებული პოლიტიკური პარტიები
ივანეული

**ივანეული** — სოფელი საქართველოში, იმერეთის მხარის ტყიბულის მუნიციპალიტეტში (ხრესილის თემი). მდებარეობს მდინარეების ძიროვნისწყლისა და ჯუხის წყალგამყოფზე. ზღვის დონიდან 440 მეტრი, ტყიბულიდან 14 კილომეტრი.

## დემოგრაფია
2014 წლის აღწერის მონაცემებით სოფელში ცხოვრობს 18 ადამიანი.

## ლიტერატურა
## სქოლიო
კატეგორია:ტყიბულის მუნიციპალიტეტის სოფლები
ლეყერეთი

**ლეყერეთი** (ყოფილი *კიროვი*) — სოფელი საქართველოში, იმერეთის მხარის ტყიბულის მუნიციპალიტეტში (ჯვარისის თემში). მდებარეობს მდინარე რიონის მარცხენა მხარეს. ზღვის დონიდან 450 მეტრი, ტყიბულიდან 38 კილომეტრი.

## დემოგრაფია
2014 წლის აღწერის მონაცემებით სოფელში ცხოვრობს 21 ადამიანი.

## რესურსები ინტერნეტში
*ლეყერეთის რუკა

## სქოლიო
კატეგორია:ტყიბულის მუნიციპალიტეტის სოფლები
კითხიჯი

**კითხიჯი** — სოფელი საქართველოში, იმერეთის მხარის ტყიბულის მუნიციპალიტეტში გურნის თემი. მდებარეობს მდინარე ჭალის (წყალწითელას მარჯვენა შენაკადი) ხეობაში. ზღვის დონიდან 480 მეტრი, ტყიბულიდან 37 კილომეტრი. სოფელი წყაროებში იხსენიება XVIII საუკუნიდან. სოფელში გადის შიდასახელმწიფოებრივი მნიშვნელობის გზა ტყიბული-ქუთაისი.

## დემოგრაფია
2014 წლის აღწერის მონაცემებით სოფელში ცხოვრობს 72 ადამიანი.

## ლიტერატურა
## რესურსები ინტერნეტში
*კითხიჯის რუკა

## სქოლიო
კატეგორია:ტყიბულის მუნიციპალიტეტის სოფლები
კისორეთი

**კისორეთი** — სოფელი საქართველოში, იმერეთის მხარის ტყიბულის მუნიციპალიტეტში, გურნის თემი. მდებარეობს რაჭის ქედის სამხრეთ-დასავლეთ კალთაზე. ზღვის დონიდან 590 მეტრი, ტყიბულიდან 45 კილომეტრი. სოფელი წყაროებში იხსენიება XVI საუკუნიდან. სოფლის განაპირას დგას შუა საუკუნეების წმინდა გიორგის ეკლესია.

## დემოგრაფია
2014 წლის აღწერის მონაცემებით სოფელში ცხოვრობს 55 ადამიანი.

## ლიტერატურა
## რესურსები ინტერნეტში
*კისორეთის რუკა

## სქოლიო
კატეგორია:ტყიბულის მუნიციპალიტეტის სოფლები
კარკუჩა

**კარკუჩა** — სოფელი საქართველოში, ყაზბეგის მუნიცპალიტეტში (სნოს თემი), მდებარეობს მდინარე სნოსწყლის (თერგის მარჯვენა შენაკადი) ხეობაში. ზღვის დონიდან 1900 მეტრი. სტეფანწმინდიდან 13 კილომეტრი.

## ისტორია
1774 წლის აღწერით, შედიოდა არაგვის საერისთავოში. სახლობდნენ ყამარაულები და მარსაგიშვილები. სოფელში წმ. გიორგის სახელობის სამი ნიში დგას — ნადარბაზევის, ღალანგურის და ყანანოზისა. ნადარბაზევის ნიში სოფელ ჯუთისაკენ მიმავალ გზაზეა. ხატობა იმართება ზაფხულობით, შაბათ დღეს. ნიშს საყანე მიწებიც ჰქონდა, რასაც ყამარაულები ამუშავებდნენ. ღალანგურის ნიში ართხმოელების, ჯუთელებისა და ხევსურების სალოცავია. აქ ხატობა იმართება 14 ივლისს.

## დემოგრაფია
2014 წლის აღწერის მონაცემებით სოფელში ცხოვრობს 50 კაცი.

## ლიტერატურა
## სქოლიო
კატეგორია:ყაზბეგის მუნიციპალიტეტის სოფლები
კორეეთი

**კორეეთი** — სოფელი საქართველოში, იმერეთის მხარის ტყიბულის მუნიციპალიტეტში (გურნის თემი), მდებარეობს იმერეთის ჩრდილოეთ მთისწინეთში. ზღვის დონიდან 480 მეტრი, ტყიბულიდან 40 კილომეტრი.

## დემოგრაფია
2014 წლის აღწერის მონაცემებით სოფელში ცხოვრობს 7 ადამიანი.

## ლიტერატურა
## სქოლიო
კატეგორია:ტყიბულის მუნიციპალიტეტის სოფლები